**Sajtóközlemény**

**Megkezdődött a Hanság Natura 2000 ökológiai vízkészlet-gazdálkodáshoz szükséges műszaki feltételek megteremtésére irányuló projekt**

**2022/04/12**

*A Fertő-Hanság Nemzeti Park Igazgatóság „A Hanság Natura 2000 ökológiai vízkészlet-gazdálkodáshoz szükséges műszaki feltételek megteremtése” című, RRF-4.3.1-21-2022-00001 azonosítószámú projektjének megvalósítása 2022. január 1-jén kezdődött meg.*

A Magyarország Helyreállítási és Ellenállóképességi Terve keretében 2,787 milliárd forint összegű támogatás segítségével megvalósuló projekt átfogó céljai a következők:

* a Hanságban található védett, illetve Natura 2000 élőhelyek ökológiai állapotának fenntartása, javítása a célterületen,
* a terület ökológiai vízpótlásának biztonságosabbá tétele,
* valamint a térség felszínalatti és felszíni víztározó képességének fejlesztése révén.

A projekt során tervezett tevékenységek a fenti célok eléréséhez szükséges műszaki beavatkozások előkészítését, tervezését, beszerzését, kivitelezését és a beavatkozások hatásait nyomon követő ökológiai monitorozást foglalják magukban.

A tervezett vízépítési tevékenységekkel megteremtődnek a Hanság Natura 2000 terület ökológiai vízkészlet-gazdálkodásához szükséges műszaki feltételek, amelyek eredményeképpen várhatóan legalább 4 950 hektáron, de előreláthatóan 6 361 hektár nagyságú területen javul a Hanságban található védett, illetve Natura 2000 élőhelyek ökológiai állapota.

A projektről bővebb információt a <https://www.ferto-hansag.hu/hu/igazgatosag/palyazatok/35-a-hansag-natura2000-okologiai-vizkeszlet-gazdalkodashoz-szukseges-muszaki-feltetelek-megteremtese.html> oldalon olvashatnak.

**További információ kérhető:**

Dorogman Csilla pályázatkezelési osztályvezető

Fertő-Hanság Nemzeti Park Igazgatóság

Elérhetőség (telefonszám: +3630/382-8746, e-mail cím: dorogman.csilla@fhnp.hu)